Re tla aga distadiamo tsa maemo a hodimo – hela jalo sani
Re tshwela ka mathe dipeto le dipolao tsa borapolasi, basebetsi le mapolesa. Re bone moraorao tjena Parys ho nyoloha ha diketsahalo moo ho betwang metsofe. Re lokela ho ema ka maoto kaofela ho ripitla baetsi ba diketso tsena tse tshabehang.
Ho feta moo, re tla matlafatsa mehato ya ho fedisa marangrang a dikgwebo tse seng molaong tsa dithethefatsi. Re tla kwala dithavene tse etsang kgwebo pela dikolo le dikereke. Re tla nka dilaesense tsa ba tla fumanwa ba le molato wa ho rekisetsa bana jwala kgahlano le molao (Liquor Act).
Dithethefatsi di setisa merero ya ho ntshetsa pele batjha ba rona. Re keke ra lala taba ena ka mmele, re tla fata makwatsi ho netefatsa hore batjha jwalo ka bokamoso ba naha ena ba dula ba le ka pele mererong ya mmuso ya ntshetsopele.
Ho lwantsha bolweetse bona bo fifatsang bokamoso ba batjha, re etsa setsha sa nako tsohle se phekolang bokgoba ba dithethefatsi sa Eureka, Thaba Nchu.
Ha re hlaseleng tlala le bofuma.